કોંગ્રેસને હજુ કેન્દ્રમાં સત્તા મળી નથી અને વિધાનસભામાં અડારીએ આવેલી સત્તાને થોડુંક છેટું રહી જવા છતાં લોકો માટે વિશ્વસનિય વિરોધ પક્ષ બનવાનું જે ઠાવકાપણું જોઇએ તેનો અભાવ જોવા મળે છે. તેને બદલે હુંસા તુંસી અને જૂથવાદમાં હવે મોટા નેતાઓ પણ ફસાયા છે. શુક્રવારે રાજકોટમાં પ્રદેશ પ્રમુખ અમિત ચાવડા કેન્દ્રના પ્રભારી રાજીવ સાતવ, વિપક્ષી નેતા પરેશ ધાનાણી વગેરેની હાજરીમાં ખેડૂત આંદોલન કાર્યક્રમ યોજાયો છે. જેની પત્રિકામાં રાજીનામું આપનાર ઇન્દ્રનીલની તસવીર ન હોય તે સમજી શકાય છે. પણ ઇન્ચાર્જ પ્રમુખ મહેશ રાજપૂતની તસવીર કે અખબારી યાદીમાં નામ સુધ્ધા લખવાનું પ્રદેશ નેતાઓએ સૌજન્ય દાખવ્યું નથી.